b'\n_START_ARTICLE_\nDobeno, Menge\xc5\xa1\n_START_SECTION_\nZemljepisni polo\xc5\xbeaj\n_START_PARAGRAPH_\nDobeno je razlo\xc5\xbeeno naselje, ki se sestoji iz zaselkov Zgornjega, Srednjega in Spodnjega Dobena. Le\xc5\xbei na polo\xc5\xbenih vzhodnih in jugovzhodnih pobo\xc4\x8djih Ra\xc5\xa1ice. Iz Zgornjega Dobena do vrha Staneta Kosca (641m) je 20 minut hoje. Samo naselje je zanimiva izletni\xc5\xa1ka to\xc4\x8dka s \xc5\xa1tevilnimi po\xc4\x8ditni\xc5\xa1kimi hi\xc5\xa1icami mestnega prebivalstva. Vsako leto v septembru doma\xc4\x8de turisti\xc4\x8dno dru\xc5\xa1tvo pripravi turisti\xc4\x8dno prireditev poimenovano Dobenski praznik._NEWLINE_Dostop do Dobena je mo\xc5\xbeen iz vasi Ra\xc5\xa1ica ali iz Loke pri Meng\xc5\xa1u oziroma Trzina, mimo .gradu jable\n_START_SECTION_\nIzvor krajevnega imena\n_START_PARAGRAPH_\nKrajevno ime zelo verjetno izhaja iz D\xc7\xabben\xd1\x8an\xc3\xb2 (sel\xc3\xb2) in je izpeljano iz besede d\xc3\xb3b, ki se je v rednem jezikovnem razvoju razvila iz slovanske besede _NEWLINE_d\xc7\xabb\xd1\x8a v pomenu listnato drevo, hrast (Dob, vrsta hrasta). V starih zapisih se kraj omenja leta 1461 Dobien, 1602 Duben in 1606 Dobbenega.'